**Працоўнае навучанне**

**1 клас**

**Настаўнік пачатковых класаў**

**Шлык А.Г.**

**Тэма:** Сюжэтная аплікацыя

**Мэта:** пазнаёміць з сюжэтнай аплікацыяй, кампазіцыйнай пабудовай сюжэтнай аплікацыі.

**Задачы**:

**Адукацыйная**: навучыць выконваць сюжэтную аплікацыю з каляровай паперы, вучыць эканомна і беражліва выкарыстоўваць паперу, працягваць .

**Развіцццевая**: развіваць увагу, уяўленне, фарміраванне паняцця аб прыгажосці і карысці рэчаў.

**Выхаваўчая**: выхоўваць беражлівыя адносіны да птушак , узаемадапамогу па ходу выканання працы з матэрыялам.

**Абсталяванне:** шаблоны дэталяў, каляровы картон або ліст белай паперы, каляровая папера, нажніцы, клей-аловак (ці звычайны клей ПВА), сурвэткі.

**Ход урока**

1. **Арганізацыйны момант**

Ёсць чароўныя словы

Прамовіш толькі іх, адразу ціха

Будь уважлівым, мой сябар,

Пачынаецца урок.

**II. Псіхалагічны настрой**

На ўроку нашы вочкі ўважліва глядзяць і ўсё…?(Бачаць)

Вушы ўважліва слухаюць і ўсё…?(Чуюць)

Галава добра…?(Думае).

**III. Тэма і мэта ўрока**

Адгадайце загадку

У нашай нявесты рубашак больш як дзвесце, а вецер павее – і цела відно(Курыца).

-Што вы ведаеце пра гэтых птушак?

-Якую карысць яны прыносяць людзям?

-Дзе яны жывуць?

-Як называюць дзяцей курыцы?

-Дзеці, як вы лічыце, што мы будзем з вамі сёння рабіць?

-Сёння мы выканаем з вамі аплікацыю з каляровай паперы. А назву вы прыдумаеце потым.

**IV Асноўная частка**

-Хто ведае, што такое “аплікацыя”?

-Аплікацыя – гэта, калі рознакаляровыя кавалачкі паперы, тканіны, скуры, саломкі наклейваюць або нашываюць на матэрыял іншага колера.

-Хто ведае, што такое “сюжэт”?

-Сюжэт – гэта некалькі падзей, якія звязаны паміж сабой па сэнсу, яны раскрываюць характар персанажаў.

-А цяпер паспрабуйце сказаць, што такое “сюжэтная аплікацыя”?

- Паглядзіце на малюнкі у падручніку. Якія дэталі нам патрэбны да аплікацыі? Якой формы кураняткі?

-Што яшчэ ёсць на малюнку, дзе знаходзяцца прадметы?

-Што ёсць з адзення на куранятах?

-Што знаходзіцца бліжэй да нас на малюнку, што будзе ўперадзе?

-А што далей, што будзе ззадзі?

*Фізкультхвілінка для вачэй.*

**V. Практычная частка**

- Што трэба зрабіць на парце, каб пачаць працаваць(Парадак)

- Які матэрыял нам будзе патрэбны? Што павінна быць на парце, якія прылады? (Каляровая папера, каляровы кардон, клей, нажніцы, шаблон дэталяў).

- Як размешчана аплікацыя на паперы?(Гарызантальна)

- З якіх фігур складаецца кураня?

- На якім фоне можна рабіць аплікацыю, ці можна на жоўтым, чаму?

- Што перш будзем клеіць, размяшчаць?

- Давайе вызначым план выканання аплікацыі .

- Выразаць патрэбныя фігуры, раздзяліць неба і зямлю лініяй гарызонта. Потым прымацаваць паперу блакітнага колеру, потым зялёнага. Затым размясціць ёлкі, яна павінны быць цямнейшага колера за траву. Потым размясціць куранят, прымацаваць лапкі, потым тулава, галав, шапку. І апошняе прымацаваць кветкі.

- Паўторым правілы карыстання нажніцамі і клеем.

- Нажніцы трымай за кольцы.

- Калі рэжаш, нажніцы раскрывай шырока.

- Перадавай нажніцы толькі ў закрытым выглядзе, кольцамі ўперад.

- Клей намазвай пэндзлем, ад сярэдзіны да краёў.

- На невялікія памеры дэталі клей наносіць завостраным канцом пэндзля.

- Як вы разумееце прыказку “Сем раз адмер, адзін раз адрэж”?

- Дэталі аплікацыя выразаць з краю, з мэтай эканоміі паперы.

**VI. Ход выканання.**

* Абвесці шаблоны па чарзе на каляровай паперы (тулава, галава, дзюба, вопратка куранят, лапы, елкі, кветка).
* Размясціць на кардоне спачатку тое, што знаходзіцца ззадзі, гэта трава, неба, аблокі, елкі, потым тое,што сперадзі, гэта тулава і галаву куранят, лапкі,дзюба, потым наклеіць вопратку, затым кветку пасярод куранят.

*У сярэдзіне практычнай работы зрабіць фізкультхвілінку “Фіксікі”.*

Дзеці выконваюць працу з дапамогай настаўніка.

* Які сюжэт да нашай аплікацыі прыдумаем?

Дзеці прыдумваюць сюжэт да аплікацыі.

**V. Вынік урока.**

* Дык што мы з вамі сёння рабілі?
* Што такое аплікацыя ?
* Што такое сюжэт?
* Што такое сюжэтная аплікацыя?

**VI. Рэфлексія.**

**“Святлафоры”**

* Падыміце чырвоны колер тыя, хто не зразумеў, як рабіць аплікацыю, каму было вельмі цяжка працаваь на уроку сёння?
* Падыміце зялёны колер тыя, каму зразумела, як рабіць аплікацыю, тыя, хто можа растлумачыць сябру, як яе выконваць, каму было легка працаваць на ўроку.